แนวโน้มดัชนีเช้ามีสิทธิ์ผันผวน
นักวิเคราะห์ฯเผยตลาดหุ้นไทยเช้านี้มีโอกาสผันผวนให้แนวต้าน 1,430 แนวรับ 1,410 จุด
16 ม.ค. 2556

นักวิเคราะห์ฯเผยตลาดหุ้นไทยเช้านี้มีโอกาสผันผวนให้แนวต้าน 1,430 แนวรับ 1,410 จุด           นายเทิดศักดิ์ ทวีธีระธรรม ผู้อำนวยการอาวุโส บล.เอเชีย พลัส กล่าวว่า ตลาดหุ้นไทยเช้านี้มีโอกาสที่จะผันผวนได้ แต่ก็คงจะปรับตัวขึ้นได้บ้าง ซึ่งคงจะเคลื่อนไหวในลักษณะคล้ายกับตลาดหุ้นอื่นในภูมิภาคเอเชียเช้านี้ที่มีการแกว่งตัวทั้งในแดนบวก-ลบเล็กน้อย เนื่องจากขณะนี้ตลาดฯยังไม่ได้มีข่าวอะไรตื่นเต้นมาก มีเพียงตัวเลขเศรษฐกิจของเยอรมันที่ออกมาเป็น Negative ส่วนตัวเลข GDP ของจีนก็รอดูในวันศุกร์นี้          ทั้งนี้ ตลาดบ้านเราคงจะไปตามโมเมนตัมที่ยังดีอยู่ จากวอลุ่มเทรดที่ยังหนาแน่นมาก โดยคงจะเทรดหุ้นขนาดกลาง และขนาดเล็กกันเป็นส่วนใหญ่ ซึ่งทำให้มีน้ำหนักต่อตลาดฯไม่มาก                     พร้อมให้แนวต้านไว้ที่ 1,430 จุด แนวรับ 1,410 จุด และแนะนำเทรดดิ้งด้วยความระมัดระวังเนื่องจากตลาดฯได้ปรับตัวขึ้นมามากแล้ว